CELEX: 62015FN0099
Language: el
Date: 2015-07-06 00:00:00
Title: Υπόθεση F-99/15: Προσφυγή-αγωγή της 6ης Ιουλίου 2015 — ZZ κ.λπ. κατά ΕΤΕπ

14.12.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 414/40
            
         Προσφυγή-αγωγή της 6ης Ιουλίου 2015 — ZZ κ.λπ. κατά ΕΤΕπ
   (Υπόθεση F-99/15)
   (2015/C 414/50)
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες-ενάγοντες: ZZ κ.λπ. (εκπρόσωπος: L. Levi, δικηγόρος)
   
      Καθής-εναγομένη: Ευρωπαϊκή Τράπεζα Επενδύσεων (ΕΤΕπ)
   
      Αντικείμενο και περιγραφή της διαφοράς
   
   Αίτημα ακυρώσεως των εκκαθαριστικών σημειωμάτων μισθοδοσίας του Απριλίου 2015 και των εκκαθαριστικών σημειωμάτων πριμοδοτήσεως του Απριλίου 2015 τα οποία, κατά τους προσφεύγοντες-ενάγοντες, θέτουν σε εφαρμογή αποφάσεις μη σεβόμενες τα δικαιώματά τους όσον αφορά τις μισθολογικές αυξήσεις, και αξίωση χρηματικής ικανοποιήσεως για ηθική βλάβη και αποκαταστάσεως υλικής βλάβης που φέρεται ότι υπέστησαν οι προσφεύγοντες-ενάγοντες.
   
      Αιτήματα
   
   Οι προσφεύγοντες-ενάγοντες ζητούν από το Δικαστήριο Δημόσιας Διοίκησης:
   
               —
            
            
               να ακυρώσει τις αποφάσεις περί εφαρμογής έναντι των προσφευγόντων-εναγόντων της αποφάσεως του συμβουλίου διοικήσεως της καθής-εναγομένης της 16ης Δεκεμβρίου 2014 για τον καθορισμό μισθολογικής αυξήσεως περιορισμένης σε 2,7 % και της αποφάσεως του συμβουλίου διοικήσεως της καθής-εναγομένης της 4ης Φεβρουαρίου 2015, οι οποίες επιφέρουν απώλεια μισθού, όπως αυτές περιλαμβάνονται στα εκκαθαριστικά σημειώματα αποδοχών του Απριλίου 2015 και να ακυρώσει, κατά το ίδιο μέτρο, όλες τις αποφάσεις που περιλαμβάνονται στα μεταγενέστερα εκκαθαριστικά σημειώματα·
            
         
               —
            
            
               να ακυρώσει τα δελτία σχετικά με την επιβράβευση των επιδόσεων του 2015·
            
         
               —
            
            
               ως εκ τούτου, να υποχρεώσει την καθής-εναγομένη
               
                           —
                        
                        
                           στην καταβολή της διαφοράς των αποδοχών που προκύπτει από τις προαναφερθείσες αποφάσεις του συμβουλίου διοικήσεως της καθής-εναγομένης της 16ης Δεκεμβρίου 2014 και του συμβουλίου διοικήσεως της καθής-εναγομένης της 4ης Φεβρουαρίου 2015 έναντι της εφαρμογής της κλίμακας ελάχιστων προσόντων· η διαφορά αυτή στις αποδοχές πρέπει να προσαυξηθεί με τόκους υπερημερίας από 12ης Απριλίου 2015 και, ακολούθως, στις 12 εκάστου μηνός, έως την πλήρη εκκαθάριση, οι δε τόκοι αυτοί καθορίζονται βάσει του επιτοκίου της ΕΚΤ προσαυξημένου κατά 3 μονάδες·
                        
                     
                           —
                        
                        
                           στην καταβολή της διαφοράς των αποδοχών που προκύπτει από την εφαρμογή συντελεστή 16,3 % επί μισθοδοτικού προϋπολογισμού καθοριζόμενου κατά τρόπο σύμφωνο προς τις δεσμεύσεις της καθής-εναγομένης·
                        
                     
                           —
                        
                        
                           στην καταβολή αποζημιώσεως για την αποκατάσταση της ζημίας που υπέστησαν λόγω απώλειας της αγοραστικής δύναμης, η δε ζημία αυτή αποτιμάται ex aequo et bono, και, προσωρινώς, σε 1,5 % των μηνιαίων αποδοχών·
                        
                     
                           —
                        
                        
                           στην καταβολή σε κάθε προσφεύγοντα-ενάγοντα του ποσού των 1  000 ευρώ προς ικανοποίηση της ηθικής βλάβης·
                        
                     
         
               —
            
            
               να καταδικάσει την καθής-εναγομένη στο σύνολο των δικαστικών εξόδων.